Bəylik (Laçın)

Bəylik — Azərbaycan Respublikasının Laçın rayonunun Zabux kənd inzibati ərazi dairəsində kənd. 5 oktyabr 1999-cu il tarixli 708-IQ saylı Azərbaycan Respublikasının Qanunu ilə Laçın rayonunun Zabux kənd inzibati ərazi vahidi tərkibindəki yaşayış məntəqəsi Bəylik kəndi adlandırılmış və rayonun yaşayış məntəqələri uçot məlumatına daxil edilmişdir. 1992-ci ildə Ermənistan Silahlı Qüvvələri tərəfindən işğal edilib. 2020-ci ildə İkinci Qarabağ müharibəsi sonunda imzalanmış atəşkəs bəyanatına əsasən 1 dekabr 2020-ci ildə Azərbaycan Silahlı Qüvvələri tərəfindən işğaldan azad olunub.

İşğaldan azad edildikdən sonra kənd tamamilə yenidən qurulub. Buraya ümumilikdə 90 ailənin – 360 nəfərin köçürülməsi nəzərdə tutulur. Bu məqsədlə 91 fərdi ev inşa edilib. 27 may 2025-ci ildə Azərbaycan Prezidenti İlham Əliyev Bəylik kəndinin açılışında iştirak edib. Həmin günü ölkə Prezidenti Bəylik kəndinə köçən sakinlərlə görüşüb, onlara evlərin açarlarını təqdim etmişdi.

 Toponimikası 
Bəy (titul) və -lik (mənsubiyyət bildirən şəkilçi) komponentlərindən ibarət olan bu oykonim "bəyə məxsus kənd" mənasındadır. 1933-cü ildə Kəlbəcər rayonunun Əsrik inzibati ərazi vahidində də Bəylik adlı kənd qeydə alınmışdır. Saatlı və Ağdaş rayonunun ərazisində də bu adda yaşayış məntəqələri var.

 İqtisadiyyatı 
Əsas təsərrüfatı heyvandarlıq idi.

 İstinadlar 

 Həmçinin bax 

Kateqoriya:Laçın rayonunun kəndləri